Epyro periferija

: *Apie istorinį Graikijos regioną *'Epyrą** skaitykite straipsnyje [[Epyras]].''
**Epyro periferija*' () – [[Periferija (Graikija)|periferija]] šiaurės vakarų Graikijoje, kurios sostinė yra [[Janina]].

== Periferijos ribos ==
Epyro periferija yra dalis gerokai platesnio istorinio [[Epyras|Epyro]], kurio dalis buvo šiuolaikinėje [[Albanija|Albanijoje]], bet didžioji dalis – dabartinėje Graikijoje.
<br />Epyro periferija sutampa su iki 1987 m. administracinės reformos buvusiu *Epyro regionu*.

Epyro periferija ribojasi:
* šiaurės rytuose – su [[Vakarų Makedonijos periferija]]
* rytuose – su [[Tesalijos periferija]]
* pietryčiuose – su [[Centrinės Graikijos periferija]]
* pietuose ir pietvakariuose – su [[Jonijos periferija]] ir [[Jonijos jūra]]
* šiaurės vakaruose – su [[Albanija]]



== Geografija ir ekologija ==
Epyro periferija yra kalnuotas kraštas. Jį sudaro senovinių genčių [[molosai|molosų]] ir [[tesprotai|tesprotų]] žemės, taip pat nedidelė dalis [[chaonai|chaonų]] žemių, kurių didžioji dalis buvo dabartinėje Pietų Albanijoje.

Epyre yra daug kalnų grandinių, kurios yra dalis [[Dinarų kalnynas|Dinarų kalnyno]]. Aukščiausias periferijos taškas yra kalnas [[Smolikas]] (), kurio viršūnė yra 2637 m virš jūros lygio. Rytuose [[Pindo kalnai]] skiria Epyrą nuo [[Vakarų Makedonijos periferija|Graikijos Makedonijos]] ir [[Tesalijos periferija|Tesalijos]]. Didžioji Epyro dalis yra pavėjinėje Pindo pusėje. Vėjai iš Jonijos jūros atneša daugiau kritulių negu gauna kitos Graikijos dalys.

*Vikos-Aoos* nacionalinis parkas ir Pindo nacionalinis parkas yra Janinos nome. Abu nacionaliniai parkai pasižymi vaizdingais kraštovaizdžiais ir gausia [[fauna]] bei [[flora]].

Epyro [[klimatas]] yra daugiausia [[Alpinis klimatas|alpinis]]. Vyrauja [[spygliuočiai]]. Periferijoje gyvena tokie žinduoliai kaip [[rudasis lokys|lokiai]], [[vilkas|vilkai]], [[rudoji lapė|lapės]], [[elniai]], [[lūšis|lūšys]].

== Periferijos nomai ==

Epyre yra keturi nomai:
# [[Tesprotijos nomas|Tesprotija]]
# [[Janinos nomas|Janina]]
# [[Artos nomas|Arta]]
# [[Prevezos nomas|Preveza]]

== Miestai ==
* [[Janina (Graikija)|Janina]]
* [[Arta (Graikija)|Arta]]
* [[Preveza]]
* [[Igumenica]]
* *Metsovo*
* [[Paramitija]]
* [[Parga]]
* [[Syvota]]
* [[Konica]]

== Ekonomika ==
Epyras turi mažai gamtinių išteklių, kalnuotos vietovės netinka žemdirbystei. [[avis|Avių]] ir [[Naminė ožka|ožkų]] auginimas nuo seno paplitęs šioje Graikijos dalyje – Epyro periferija Graikijos rinkai tiekia 45% mėsos. Apie Janiną auginamas [[tabakas]]. Šiek tiek užsiimama žemdirbyste ir [[žvejyba]], tačiau daug maisto tenka įsivežti iš kitų Graikijos dalių, kur žemės derlingesnės. Epyre sukurta daug garsių pieno produktų, vienas jų – sūris *feta''.

## Demografija
Epyro periferijoje gyvena apie 350 000 žmonių. Epyras yra mažiausiai gyventojų turinti periferija (pagal 2001 m. surašymą). Viena iš priežasčių – masinė emigracija dėl prastų ekonominių sąlygų.
Periferijos sostinėje gyvena apie trečdalį periferijos gyventojų. Didžioji dalis gyventojų yra graikai, bet provincijoje gyvena ir daug aromanų. Graikija oficialiai nepripažįsta jokių tautinių mažumų išskyrus Trakijos musulmonus, todėl sunku pasakyti, kiek aromanų gyvena Graikijoje ar Epyre.

1913 m. nubrėžus sieną tarp Graikijos ir Albanijos dalis albaniškai kalbėjusių kaimų liko Graikijos pusėje, o graikiškai kalbėjusių – Albanijos pusėje (teritorijoje, kurią graikai vadina Šiaurės Epyru). Tesprotijos pakrantėje kartu su graikais gyveno albanų mažuma (Čamo albanai).
1994 m. duomenimis Graikijos albanai nyksta, ir nepasisekė periferijoje rasti kalbančių albaniškai.

## Šaltiniai